
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 435 

2 Σεπτεμβρίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων αιγιαλού, παραλίας και πα¬ 
λαιού αιγιαλού στη θέση «ΦΟΥΡΝΙΑ» (έμπροσθεν 
ιδιοκτησίας Νικολάου Λευκαδίτη) στην παραλιακή 
περιοχή του Δ.Δ. Κάστρου του Δήμου Κάστρου 

Κυλλήνης, Νομού Ηλείας. 1 

Καθορισμός των οριογραμμών τμήματος του υδα- 
τορέματος στην περιοχή «Μαράθι» Δήμου Μύκο¬ 
νού νήσου Μυκόνου, Ν. Κυκλάδων, προ της ιδιο¬ 
κτησίας Παρασκευής Πάουλα. 2 


ΑΠΟΦΑΣΕΙ Σ 

Αριθμ. 96208/4018 (1) 


Καθορισμός των ορίων αιγιαλού, παραλίας και παλαιού 
αιγιαλού στη θέση «ΦΟΥΡΝΙΑ» (έμπροσθεν ιδιοκτη¬ 
σίας Νικολάου Λευκαδίτη) στην παραλιακή περιοχή 
του Δ.Δ. Κάστρου του Δήμου Κάστρου Κυλλήνης, 
Νομού Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

Ι.Τις διατάξεις του Ν.2971/2001 (Φ.Ε.Κ. 285/τ.Α'/19.12.2001) 
«Περί αιγιαλού και παραλίας», ιδίως των άρθρων 3 και 
5 αυτού. 

2. Τις διατάξεις του Ν. 3200/55 «Περί διοικητικής 
αποκέντρωσης» όπως αυτές τροποποιήθηκαν και ισχύ¬ 
ουν σήμερα με τα Ν.Δ.532/70, Β.Δ.704/70, Β.Δ.705/1970, 
Β.Δ.192/72, Π.Δ.347/86, Ν.2026/92 και Π.Δ.97/93. 

3. Τις διατάξεις του άρθρου 20 του Ν.719/77 «Περί 
του τρόπου σύνταξης τοπογραφικών και υψομετρικών 
διαγραμμάτων από ιδιώτες μηχανικούς κ.λπ.». 

4. Την παρ. 21 του άρθρου 46 του Ν.3220/2004 «Μέτρα 
αναπτυξιακής και κοινωνικής πολιτικής-αντικειμενοποί- 
ηση του φορολογικού ελέγχου και άλλες διατάξεις» 
(Φ.Ε.Κ. 15/τ.Α'/28-1-2004), με την οποία ορίζεται ότι από 
10-4-2004 αρμοδιότητες του Υπουργού Οικονομίας και 
Οικονομικών οι οποίες ανήκαν ή είχαν μεταβιβαστεί 
στους Νομάρχες μέχρι την έναρξη λειτουργίας των Νο¬ 
μαρχιακών Αυτοδιοικήσεων και αφορούν θέματα του 
Υπουργείου Οικονομίας και Οικονομικών, που εξαιρέ¬ 


θηκαν από την κατάργηση με τις διατάξεις της παρ. 2 
του άρθρου 39 του Ν.2218/1994, περιέρχονται στο Γενικό 
Γραμματέα της Περιφέρειας. 

5. Την αριθμ. 11405/6-9-04 απόφαση του Γενικού Γ ραμ¬ 
ματέα που ορίζει την Δ.Δ.Ε ως αρμόδια Διεύθυνση για την 
μελέτη και εισήγηση θεμάτων αιγιαλού και παραλίας. 

6. Το με αριθμ. 36/27-7-2004 έγγραφο της Γενικής 
Γραμματείας της Κυβέρνησης. 

7. Την από 16-11-2009 έκθεση της κατά το άρθρο 3 
του Ν.2971/2001 αρμόδιας Επιτροπής καθορισμού των 
ορίων του αιγιαλού, παραλίας και παλαιού αιγιαλού στη 
θέση «ΦΟΥΡΝΙΑ» (έμπροσθεν ιδιοκτησίας Νικολάου Λευ¬ 
καδίτη) στην παραλιακή περιοχή του Δ.Δ. Κάστρου του 
Δήμου Κάστρου Κυλλήνης Νομού Ηλείας. 

8. Τα τοπογραφικά και υψομετρικά διαγράμματα τα 
οποία συντάχθηκαν σε κλίμακα 1:500 από το Ζαφειρό- 
πουλο Στεφ. Νικόλαο και Τσαμπά Ν. Αφροδίτη τον Ιούνιο 
του 2008 και συμπληρώθηκαν τον Αύγουστο του 2009 
σύμφωνα με το αρ. πρωτ. Φ.554.5/392/09/18.6.2009 έγ¬ 
γραφο του ΓΕΝ, σε δύο (2) πινακίδες με αριθμούς 1 και 2, 
τα οποία ελέγχθηκαν για την ακρίβεια της αποτύπωσης 
το Σεπτέμβριο του 2009 από την Αγρονόμο Τοπογράφο 
Μηχανικό Κων/να Σακελλαρίου και θεωρήθηκαν από τον 
Εργ. Τοπογράφο Τ.Ε. Σιάννη Νικόλαο, Προϊστάμενο της 
Κτηματικής Υπηρεσίας Νομού Ηλείας. 

9. Τη σύμφωνη γνώμη του Γ ενικού Επιτελείου Ναυτικού 
(με τις συνημμένες επισημάνσεις) που διατυπώθηκε στο 
υπ’ αριθμ. 544.5/419/10/6331/14-06-2010 έγγραφό του. 

10. Το αριθμ. 1542/08-07-2010 (αριθμ. ΔΔΕ/ΠΔΕ 84124/ 
3586/12-07-2010) έγγραφο της Κτηματικής Υπηρεσίας 
Ηλείας με το οποίο μας διαβιβάστηκαν τα σχετικά 
στοιχεία. 

11. Το αριθμ. 1707/19-7-2010 (αριθμ. ΔΔΕ/ΠΔΕ 92970/ 
3898/29-07-2010) έγγραφο της Κτηματικής Υπηρεσίας 
Ηλείας με το οποίο μας διαβιβάστηκαν τα απαιτούμενα 
συμπληρωματικά στοιχεία, αποφασίζουμε: 

Επικυρώνουμε την από 16-11-2009 έκθεση της κατά 
το άρθρο 3 του Ν.2971/2001 αρμόδιας Επιτροπής καθο¬ 
ρισμού των ορίων του αιγιαλού, παραλίας και παλαιού 
αιγιαλού στη θέση «ΦΟΥΡΝΙΑ» (έμπροσθεν ιδιοκτησίας 
Νικολάου Λευκαδίτη) στην παραλιακή περιοχή του Δ.Δ. 
Κάστρου του Δήμου Κάστρου Κυλλήνης Νομού Ηλείας, 
καθώς και τα τοπογραφικά και υψομετρικά διαγράμ¬ 
ματα τα οποία συντάχθηκαν σε κλίμακα 1:500 από τον 

Ζαφειρόπουλο Στεφ. Νικόλαο και Τσαμπά Ν. Αφροδίτη 
τον Ιούνιο του 2008 και συμπληρώθηκαν τον Αύγουστο 
του 2009 σύμφωνα με το αριθμ. Φ.554.5/392/09/18-6-2009 
έγγραφο του ΓΕΝ, σε δύο (2) πινακίδες με αριθμούς 1 
και 2, τα οποία ελέγχθηκαν για την ακρίβεια της απο¬ 
τύπωσης τον Σεπτέμβριο του 2009 από την Αγρονόμο 
Τοπογράφο Μηχανικό Κων/να Σακελλαρίου και θεω¬ 
ρήθηκαν από τον Εργ. Τοπογράφο Τ.Ε. Σιάννη Νικόλαο 
προϊστάμενο της Κτηματικής Υπηρεσίας Νομού Ηλείας, 
σύμφωνα με το άρθρο 4 του Ν. 2971/2001. 

Στα τοπογραφικά αυτά διαγράμματα καθορίσθηκαν η 
οριογραμμή του αιγιαλού με κόκκινη συνεχή πολυγωνική 
γραμμή με στοιχεία Α1, Α2, Α3, Α4, Α5, Μ., η οριογραμμή 
της παραλίας με κίτρινη συνεχή πολυγωνική γραμμή με 
στοιχεία Π1, Π2, Π3, Π4, Π5, Π6, Μ’. 

Ο παλαιός αιγιαλός δεν καθορίζεται. 

Στα πιο πάνω διαγράμματα καθορίζεται ζώνη παραλί¬ 
ας πλάτους 30,00 μέτρων για όλο το μήκος της ακτής 
για την εξυπηρέτηση των σκοπών της παραγράφου 2 
του άρθρου 1 και της παραγράφου 3 του άρθρου 2 του 
Ν. 2971/2001. 

Από τη ζώνη της παραλίας δεν εξαιρούνται κτίρια, 
μάντρες και περιφράξεις. 

Η Κτηματική Υπηρεσία Ηλείας στην οποία κοινοποιεί¬ 
ται η παρούσα απόφαση, παρακαλείται για την άμεση 
αποστολή τηςΈκθεσης και των Τοπογραφικών διαγραμ¬ 
μάτων στο Δήμο Κάστρου Κυλλήνης για την ανάρτηση 
τους (Γνωμοδότηση αρ. 562/2005 του Νομικού Συμβου¬ 
λίου του Κράτους). 

Η παρούσα απόφαση με την έκθεση της επιτροπής 
και το τοπογραφικά διάγραμμα, να δημοσιευθούν στην 
Εφημερίδα της Κυβερνήσεως. 

Πάτρα, 5 Αυγούστου 2010 

Ο Γενικός Γραμματέας Περιφέρειας 
ΑΝΑΣΤΑΣΙΟΣ ΑΠΟΣΤΟΛΟΠΟΥΛΟΣ 


ΕΚΘΕΣΗ ΕΠΙΤΡΟΠΗΣ 

Για τον καθορισμό των ορίων αιγιαλού, παραλίας και 
παλαιού αιγιαλού στην θέση «ΦΟΥΡΝΙΑ (έμπροσθεν 
ιδιοκτησίας Νικολάου Λευκαδίτη)» στην παραλιακή 
περιοχή του 5.5. Κάστρου του Δήμου Κάστρου Κυλ¬ 
λήνης Ν. Ηλείας 

Στον Πύργο σήμερα στις 16-11-2009, ημέρα Δευτέρα 
και ώρα 09:30 π.μ., οι παρακάτω υπογράφοντας: 

1. Νικόλαος Σιάννης, Προϊστάμενος της Κτηματικής 
Υπηρεσίας, ως Πρόεδρος. 

2. Κων/να Σακελλαρίου, Π.Ε. Μηχανικών - Αγρονόμος 
Τοπογράφος, της Κτηματικής Υπηρεσίας Ηλείας, ως 
μέλος (1°). 

3. Διονύσιος Ψαρόπουλος, Υποπλοίαρχος Λ.Σ., Λιμε¬ 
νάρχη Κυλλήνης, ως μέλος (2°). 

4. Με απόντες τον Δ/ντή της Πολεοδομίας - Χωροτα¬ 
ξίας και Περιβάλλοντος της ΝΑ. Ηλείας, και το νόμιμο 
αναπληρωτή του (3°) και 

5. Αθανάσιος Καρβέλης ως αναπληρωτής του κωλυ- 
ομένου Δ/ντη Χωρ/ξίας και Περιβάλλοντος της Γ ενικού 
Γραμματέα Περιφέρειας Δυτικής Ελλάδας (Παναγιώτης 
Βαγιώτας) (4°) που αποτελούμε την επιτροπή που προ- 
βλέπεται από τις διατάξεις του άρθρου 3 του Ν.2971/2001 
«Περί αιγιαλού και παραλίας», όπως καθορίσθηκε η σύν¬ 


θεση της με την αριθμ. 7780/18-12-2008 απόφαση του 
Γ ενικού Γ ραμματέα της Περιφέρειας Δυτικής Ελλάδας, 
συνεδριάσαμε στο κατάστημα της Κτηματικής Υπηρε¬ 
σίας Ηλείας, ύστερα από την αριθμ. 3399/26-10-2009 
έγγραφη πρόσκληση του προέδρου. Κατά την έναρ¬ 
ξη της συνεδρίασης της επιτροπής διαπιστώθηκε από 
τον πρόεδρο η ύπαρξη απαρτίας της επιτροπής με την 
συμμετοχή των 4 από τα 5 ορισμένα μέλη της συγκρό¬ 
τησης της. 

Αφού λάβαμε υπόψη: 

1. Τις διατάξεις του Ν 2971/2001 «Περί αιγιαλού και 
παραλίας». 

2. Την αριθμ. 1089532/8205/Β0010/20-04-2005 (Φ.Ε.Κ. 
595/06-05-2005/τ.Β') Κ.Υ.Α. των υπουργών Οικονομίας 
και Οικονομικών και ΠΕ.ΧΩ.ΔΕ. σχετικά με την εφαρμογή 
των όσων αναφέρονται στην παρ. 1 του άρθρου 9 του 
Ν. 2971/2001. 

3. Τις διατάξεις του Ν. 2690/1999 (Φ.Ε.Κ. 45/Α') «Κύ¬ 
ρωση του Κώδικα Διοικητικής Διαδικασίας και άλλες 
διατάξεις». 

4. Την αριθμ. 2111/18-08-2008 αίτηση του Λευκαδίτη 
Νικολάου με την οποία μας καταθέτει τα τοπογραφικά 
διαγράμματα και ζητά τη χάραξη των οριογραμμών αι- 
γιαλού, παραλίας στην περιοχή «ΦΟΥΡΝΙΑ (έμπροσθεν 
ιδιοκτησίας Νικολάου Λευκαδίτη)» στην παραλιακή πε¬ 
ριοχή του δ.δ. Κάστρου του Δήμου Κάστρου Κυλλήνης 
Ν. Ηλείας και την αριθμ. 2573/14-9-2009 αίτηση του ιδίου 
με την οποία κατέθεσε τα διορθωμένα διαγράμματα 
που ζητήθηκαν. 

5. Το τοπογραφικά και υψομετρικό διάγραμμα που 
συνέταξαν οι Ζαφειρόπουλος Στεφ. Νικόλαος Τσά- 
μπα Ν. Αφροδίτη τον Ιούνιο 2008 και συμπλήρωσαν 
τον Αύγουστο του 2009 σύμφωνα με το υπ’ αριθμ. Φ. 
544.5/392/09/18-6-2009 έγγραφο σε κλίμακα 1:500 σε 
δύο (2) πινακίδες με αριθμούς 1 και 2 τα οποία ελέγχθη¬ 
καν και θεωρήθηκαν για την ακρίβεια της αποτύπωσης 
από την Κων/να Σακελλαρίου ΠΕ Μηχ/κών, Αγρονό¬ 
μος Τοπογράφος, της Κτηματικής Υπηρεσίας Ηλείας 
τον Σεπτέμριο του 2009, σύμφωνα με το άρθρο 4 του 
Ν.2971/2001. 

6. Τα στοιχεία για τον καθορισμό του αιγιαλού - πα¬ 
ραλίας που προβλέπονται από την παρ. 1 του άρθρο 9 
του Ν. 2971/2001 και ειδικότερα: 

α) Τη γεωμορφολογία του εδάφους για την οποία 
αναλυτικά αναφέρεται ότι: 

αΐ) Η μορφολογία της ακτής συνίσταται από: 

ί) Χαλαρά ιζήματα σε μικρό πλάτος που φτάνει μέχρι 
τα 20,00 μέτρα (κυρίως άμμος και αμμοκροκκάλη) που 
έχουν προκύψει από την αποσάθρωση - διάβρωση των 
μητρικών πετρωμάτων της ακτής και εκτίνονται σε όλο 
το μήκος της ακτής. 

ϋ) Αμμώδη - γαιώδη πρανή με απότομη κλίση και δα¬ 
σική βλάστηση. 

α2) Οι συνεχόμενες της ακτής εκτάσεις είναι: 

ί) Λοφώδεις με έδαφος γεώδες. 

ϋ) Εκτός σχεδίου πόλεως και εκτός οικισμού και είναι 
πολύ αραιά δομημένες. 

ιϋ) Με χρήση γεωργική και τουριστική. 

α3) Το φυσικό όριο βλάστησης συνίσταται από χα¬ 
μηλή ποώδης βλάστηση (σχίνους, πουρνάρια κ.λπ.), και 
δένδρα (πεύκα, κλπ). 

β) Το γεγονός ότι στην περιοχή δεν εντοπίστηκαν 
παράκτιοι φυσικοί πόροι (με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα 
και αξιοποιούνται βιομηχανικώς). 

γ) Από την εκτίμηση των μετεωρολογικών στοιχείων 
της περιοχής προκύπτει ότι η περιοχή προσβάλλεται 
από ανέμους έντασης 8 - 9 Β κυρίως από Βορειοδυτικά 
και μέχρι 6 Β από Νότια. 

δ) Τη μορφολογία του πυθμένα ο οποίος συνίσταται 
από ομαλή αμμώδη σύσταση χωρίς υφάλους και αβαθή, 
με μικρά βάθη κοντά στην ακτή (5,00 μέτρα σε από¬ 
σταση 300,00 μέτρων περίπου από την ακτή) τα οποία 
αυξάνονται σε 10,00 μέτρα σε απόσταση 500,00 μέτρων 
περίπου από την ακτή και σε 20,00 μέτρα σε απόσταση 
1200,00 μέτρων περίπου από την ακτή ενώ μετά τα 
βάθη αυξάνονται γρήγορα αφού αρχίζει να εκτείνεται ο 
θαλάσσιος δίαυλος της Ζακύνθου, όπως προκύπτει από 
τον χάρτη της Γ.Υ.Σ. σε κλίμακα 1:50000. Αποτέλεσμα 
των κλίσεων αυτών είναι η επίδραση του κύματος στην 
ακτή να είναι μικρή, αφού σε περιοχές με μικρά βάθη 
και μικρές κλίσεις του βυθού κοντά στην ακτή, η θραύση 
του κύματος και η εκτόνωση της ενέργειας του γίνεται 
σε μεγάλη απόσταση από την ακτογραμμή. Επίσης η 
ύπαρξη του ομαλού πυθμένα μπροστά από την εξετα¬ 
ζόμενη ακτή, δεν επιδρά στη χάραξη της γραμμής του 
αιγιαλού, δεδομένου ότι τέτοιου είδους σχηματισμός 
δεν διαφοροποιεί το κυματικό πεδίο από θέση σε θέση 
εντός της παράκτιας ζώνης. 

ε) Τον τομέα ανάπτυξης κυματισμού σε σχέση με το 
μέτωπο της ακτής, δηλαδή πρόκειται για ακτή με μικρό 
ανάπτυγμα πελάγους, με αποτέλεσμα να συμβάλει στη 
δημιουργία μικρής έντασης κυματικού πεδίου για την 
συνηθισμένη ένταση ανέμου που πνέει στην περιοχή. 
Επιπλέον σημειώνεται ότι δυτικά της εξεταζόμενης πε¬ 
ριοχής και σε απόσταση περίπου 18 ναυτικών μιλιών 
βρίσκεται το νησί της Ζακύνθου ενώ βορειοδυτικά και 
σε απόσταση 20 μιλιών περίπου βρίσκεται το νησί της 
Κεφαλονιάς. Η ύπαρξη των δύο αυτών νησιών συμβάλλει 
στον περιορισμό του αναπτύγματος πελάγους και στη 
δημιουργία μικρής έντασης κυματικού πεδίου με απο¬ 
τέλεσμα να προστατεύεται η ακτή στην οποία γίνεται 
ο καθορισμός. 

στ) Το από 03-09-1993 Π.Δ. (Φ.Ε.Κ. 1161/20-09-1993) 
«Καθορισμός Ζώνης Οικιστικού Ελέγχου, κατωτάτου 
ορίου κατάτμησης και λοιπών όρων και περιορισμών 
δόμησης στην εκτός εγκεκριμένου ρυμοτομικού σχεδίου 
και εκτός ορίων οικισμών προϋφισταμένων του έτους 
1923 παραλιακή περιοχή Δήμων και Κοινοτήτων Νομού 
Ηλείας», σύμφωνα με το οποίο η εξεταζόμενη περιο¬ 
χή εντάσσεται στην περιοχή Α1 «Κυλλήνη - Κάστρου 
Κυλλήνης» των Ζ.Ο.Ε. που περιλαμβάνει εκτάσεις με 
ενδιαφέρον γεωγραφικό ανάγλυφο, με επιτρεπόμενες 
χρήσεις γης και με κατώτατο όριο κατάτμησης και αρ¬ 
τιότητας καθώς και οι όροι και περιορισμοί δόμησης 
της παραπάνω περιοχής όπως προβλέπεται από το 
παραπάνω Διάταγμα. 


ζ) Την αριθμ. 25297/25-06-2003 (Φ.Ε.Κ. 1470/09-10-2003/ 
τ.Β’) απόφαση της Υπουργού ΠΕ.ΧΩ.ΔΕ. με την οποία 
εγκρίνεται το Περιφερειακό Πλαίσιο Χωροταξικού Σχε- 
διασμού και Αειφόρου Ανάπτυξης Περιφέρειας Δυτικής 
Ελλάδας. 

η) Το γεγονός ότι η περιοχή είναι ενταγμένη σε δίκτυο 
προστατευμένων περιοχών. 

7. Την αριθμ. 13683/07-11-1988 απόφαση Νομάρχη Ηλεί¬ 
ας καθορισμού ορίων αιγιαλού και παραλίας «Ψιλή Ράχη» 
στην παραλιακή περιοχή Κάστρου, (ΦΕΚ 811/14.11.1988 
τ.δ’), (γειτονικός καθορισμός). 

8. Την από 23-10-2008 έκθεση της επιτροπής του άρ¬ 
θρου 3 του Ν.2971/2001 με τα τοπογραφικά διαγράμματα 
που τη συνοδεύουν. 

9. Το υπ’ αριθμ. Φ. 544.5/392/09/18-6-2009 έγγραφο 
του ΓΕΝ. 

10. Τα εμφανή ίχνη των αποτυπωμάτων του κύματος 
που εντοπίστηκαν μετά από αυτοψία που έγινε στην 
περιοχή κατά τη συνεδρίαση της Επιτροπής, αποφα¬ 
σίζουμε: 

Στο τοπογραφικά και υψομετρικό διάγραμμα που 
συνέταξε οι Ζαφειρόπουλος Στεφ. Νικόλαος και Τσά- 
μπα Ν. Αφροδίτη, τον Ιούνιο 2008 και συμπλήρωσαν 
τον Αύγουστο του 2009 σύμφωνα με το υπ’ αριθμ. Φ. 
544.5/392/09/18-6-2009 έγγραφο σε κλίμακα 1:500 σε δύο 
(2) πινακίδες με αριθμούς 1 και 2 τα οποία ελέγχθηκαν 
και θεωρήθηκαν για την ακρίβεια της αποτύπωσης από 
την Κων/να Σακελλαρίου ΠΕ Μηχ/κών, Αγρονόμος Τοπο¬ 
γράφος, της Κτηματικής Υπηρεσίας Ηλείας τον Σεπτέμ¬ 
βριο του 2009, σύμφωνα με το άρθρο 4 του Ν.2971/2001 
καθορίζουμε τις πιο κάτω οριογραμμές: 

1. Με πολυγωνική κόκκινη γραμμή την οριογραμμή 
του αιγιαλού, σημειούμενη με τα στοιχεία Α1, Α2, Α3, 
Α4, Α5, Μ. 

2. Με πολυγωνική κίτρινη γραμμή την οριογραμμή της 
παραλίας, σημειούμενη με τα στοιχεία Π1, Π2, Π3, Π4, 
Π5, Π6, Μ’. 

3. Παλαιός αιγιαλός δεν καθορίζεται. 

4. Η ζώνη της παραλίας καθορίζεται σε πλάτος 30,00 
μ. σε όλο το μήκος του καθορισμού, διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
Ν.2971/2001, λόγω των απότομων πρανών με έντονη 
βλάστηση και της μη ύπαρξης αρκετών κάθετων δό¬ 
μων που να οδηγούν προς την ακτή. Για την παραλία 
εφαρμόζονται οι διατάξεις περί απαλλοτριώσεων λόγω 
ρυμοτομίας, και αρμόδια υπηρεσία για την περαιτέ¬ 
ρω διαδικασία είναι το Πολεοδομικό Γ ραφείο της Ν.Α. 
Ηλείας. 

5. Ο καθορισμός των πιο πάνω οριογραμμών γίνεται 
σε όλο το μήκος για πρώτης ορά. 

Η Επιτροπή 

Ο Πρόεδρος Τα Μέλη 

ΝΙΚΟΛΑΟΣ ΣΙΑΝΝΗΣ ΚΩΝ/ΝΑ ΣΑΚΕΛΛΑΡΙΟΥ 
ΔΙΟΝΥΣΙΟΣ ΨΑΡΟΠΟΥΛΟΣ 
ΑΘΑΝΑΣΙΟΣ ΚΑΡΒΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ. οικ. 20060/13084 (2) 

Καθορισμός των οριογραμμών τμήματος του υδατορέ- 
ματος στην περιοχή «Μαράθι» Δήμου Μυκόνου νή¬ 
σου Μυκόνου, Ν. Κυκλάδων, προ της ιδιοκτησίας Πα¬ 
ρασκευής Πάουλα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 8 του Ν.3200/55, «διοικη¬ 
τική αποκέντρωση». 

2. Τις διατάξεις του Ν. 3010/2002 (ΦΕΚ 91/Α/25-4-2002), 
«Εναρμόνιση του Ν. 1650/1986 με τις οδηγίες 97/11 Ε.Ε. 
και 98/61 Ε.Ε. και ειδικότερα τις διατάξεις του άρθρου 5 
αυτού «Διαδικασία οριοθέτησης και ρυθμίσεις θεμάτων 
για τα υδατορέματα». 

3. Τις διατάξεις της με αριθμ. 3046/304/3-2-1989 (ΦΕΚ 
59Δ') απόφασης του Αναπληρωτή Υπουργού ΠΕ.ΧΩ.ΔΕ. 
«Κτιριοδομικός Κανονισμός» και ειδικότερα τις διατάξεις 
του άρθρου 6 αυτής, «Δόμηση κοντά σε ρέματα». 

4. Τις οικείες διατάξεις του Ν. 2503/97 (ΦΕΚ 107 Α7 

30.5.1997) «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλων διατάξεων». 

5. Τις οικείες διατάξεις του Ν. 2508/1997 (ΦΕΚ 124 Α'/ 

13.6.1997) «βιώσιμη οικιστική ανάπτυξη των πόλεων και 
οικισμών της χώρας και άλλων διατάξεων». 

6. Τις οικείες διατάξεις του Ν. 2690/1999 (ΦΕΚ 45 Α'/ 
9.3.1999) «Κύρωση του κώδικα διοικητικής διαδικασίας». 

7. Το με αριθμ. Τ.Υ. 1878/6-7-2009 έγγραφο της 
Δ/νσης Τεχν. Υπηρεσιών Ν.Α. Κυκλάδων διαβίβασης με¬ 
λέτης οριοθέτησης υδατορέματος, που στη συνέχεια 
διαβιβάστηκε στη Δ/νση Δημοσίων Έργων με το αριθμ. 
20639/13046/15-7-2009 έγγραφο της Δ/νσης ΠΕ.ΧΩ. Πε¬ 
ριφέρειας Νοτίου Αιγαίου και επεστράφη στη Δ/νση 
ΠΕ.ΧΩ.Π.Ν.Α. με το αριθμ. οικ. 3401/2204/11-2-2010 έγ¬ 
γραφο της Δ/νσης Δημοσίων Έργων με παρατηρήσεις 
και κατόπιν τούτου επεστράφη στη Δ/νση Τεχνικών 
Υπηρεσιών Νομαρχιακής Αυτοδιοίκησης Κυκλάδων με 
το αριθμ. οικ.4544/2981/23-2-2010 έγγραφο της Δ/νσης 
ΠΕ.ΧΩ.Π.Ν.Α. προκειμένου να συμπληρωθεί και να τα¬ 
κτοποιηθεί ο φάκελος. 

8. Το με αριθμ. Τ.Υ. 648/30-6-2010 έγγραφο της Δ/νσης 
Τεχνικών Υπηρεσιών της Νομ. Αυτοδιοίκησης Κυκλάδων 
με το οποίο επαναδιαβιβάστηκε ο φάκελος μελέτης με 


τις ζητηθείσες συμπληρώσεις στη Δ/νση ΠΕ.ΧΩ. Περιφέ¬ 
ρειας Νοτίου Αιγαίου καθορισμού των οριογραμμών του 
υδατορέματος με θεωρημένα το τοπογραφικό διάγραμ¬ 
μα στο οποίο χαράσσονται τα όρια αυτού καθώς και 
την τεχνική έκθεση με τους υδραυλικούς υπολογισμούς, 
που βρίσκεται στη περιοχή «Μαράθι» Δήμου Μυκόνου 
νήσου Μυκόνου, Ν. Κυκλάδων, προ της ιδιοκτησίας Πα¬ 
ρασκευής Πάουλα. 

9. Η με αριθμ. 78/2009 απόφαση του Δημοτικού Συμ¬ 
βουλίου Δήμου Μυκόνου νήσου Μυκόνου, με την οποία 
γνωμοδοτεί θετικά σχετικά με τη μελέτη οριοθέτησης 
τμήματος του υδατορέματος που βρίσκεται στην πε¬ 
ριοχή «Μαράθι» Δήμου Μυκόνου νήσου Μυκόνου, Ν. Κυ¬ 
κλάδων. 

10. Το με αριθμ. οικ. 19866/12963/10-8-2010 έγγραφο 
της Δ/νσης Δημοσίων Έργων της Περιφέρειας Νοτίου 
Αιγαίου, δια του οποίου γίνεται δεκτή η Υδραυλική με¬ 
λέτη κατόπιν του αριθμ. 16812/11055/13-7-2010 εγγράφου 
της Δ/νσης ΠΕ.ΧΩ.Π.Ν.Α. με το οποίο διαβιβάστηκε η 
Υδραυλική μελέτη για έλεγχο. 

11. Το φάκελο της μελέτης ο οποίος περιέχει Τοπο- 
γραφικό Διάγραμμα, Υδραυλική μελέτη, ΤεχνικήΈκθεση 
κ.λπ. που διαβιβάστηκε στη Δ/νση ΠΕ.ΧΩ. Περιφέρειας 
Νοτίου Αιγαίου. 

12. Το γεγονός ότι με την απόφαση αυτή δεν προ- 
καλείται δαπάνη σε βάρος του προϋπολογισμού του 
Δημοσίου και του Δήμου Μυκόνου, αποφασίζουμε: 

Επικυρώνουμε την θεωρημένη στις 30-6-2010 από την 
Δ/νση Τεχνικών Υπηρεσιών της Νομαρχιακής Αυτοδιοί¬ 
κησης Κυκλάδων έκθεση καθορισμού των οριογραμμών 
του τμήματος υδατορέματος στην περιοχή «Μαράθι» 
Δήμου Μυκόνου νήσου Μυκόνου, Ν. Κυκλάδων, προ της 
ιδιοκτησίας Παρασκευής Πάουλα, έτσι όπως σημειώνε¬ 
ται με κόκκινο χρώμα η πολυγωνική γραμμή Ωΐα, Ω2α, 
Ω3α,...., έως και Ω8α στη μια όχθη και με Ωΐδ, Ω2δ, Ω3δ, 
έως και ϋδδ στην απέναντι της, (τα σημεία της οποίας 
είναι εξαρτημένα από το Εθνικό Τριγωνομετρικό Δίκτυο) 
επίΤοπογραφικού Διαγράμματος που υπογράφεται από 
τον Αλέξη Τζάκο, Τοπογράφο Μηχανικό. 

Η απόφαση αυτή μαζί με το Τοπογραφικό Διάγραμμα 
να δημοσιευθεί στην Εφημερίδα της Κυβερνήσεως. 

Ερμούπολη, 12 Αυγούστου 2010 
Ο Γενικός Γραμματέας Περιφέρειας 
ΒΑΣΙΛΕΙΟΣ ΗΛ. ΜΠΡΑΚΟΥΜΑΤΣΟΣ 

